Dječji vrtić GRIGOR VITEZ  
SAMOBOR  
Perkovčeva 88/1

Samobor, 31.1.2022.

Članovima Upravnog vijeća

Poštovani članovi Upravnog vijeća,

Sazivam 11. sjednicu Upravnog vijeća (elektronska sjednica), a temeljem članka 23. Poslovnika o radu Upravnog vijeća, **za ponedjeljak, 31.1.2022., sa rokom očitovanja u srijedu, 2.2.2022. u 12 sati.**

Dnevni red:

1. Verifikacija zapisnika sa 10. sjednice Upravnog vijeća
2. Donošenje Odluke o rashodovanju dugotrajne nefinancijske imovine, sitnog inventara

i didaktike, temeljem Zapisnika Povjerenstva za popis i otpis materijalne imovine i sitnog inventara za 2021. godinu

1. Informacija o donošenju Plana nabave za 2022. godinu
2. Radni odnosi – donošenje odluke o raspisivanju natječaja za:

* Domar-vozač.ložač – 1 izvršitelj na neodređeno
* Pomoćni radnik za njegu, skrb i pratnju djece/asistent djetetu s TUR

1 izvršitelj na puno radno vrijeme, najdulje do 30.6.2022.

* Spremačica 2 izvršitelja na određeno puno radno vrijeme, za vrijeme pandemije COVID-19, najdulje do 31.12.2022. ili prestanka pandemije

1. Donošenje odluke o raspisivanju natječaja za ravnatelja DV Grigor Vitez
2. Donošenje Pravila o arhiviranju DV Grigor Vitez i Popisa dokumentarnog gradiva

**Ad) 1. Svim članovima Upravnog vijeća dostavlja se Zapisnik sa 10. sjednice, te se ukoliko nema primjedbu predlaže verifikacija istog.**

**Ad) 2. Donošenje Odluke o rashodovanju dugotrajne nefinancijske imovine, sitnog inventara i didaktike, temeljem Zapisnika Povjerenstva za popis i otpis materijalne imovine i sitnog inventara za 2021. godinu**

**Obrazloženje**

U privitku Vam dostavjamo prijedlog Odluke o rashodovanju dugotrajne nefinancijske imovine, sitnog inventara i didaktike, temeljem Zapisnika Povjerenstva za popis i otpis materijalne imovine i sitnog inventara za 2021. godinu.

**Ad) 3. Informacija o donošenju Plana nabave za 2022. godinu**

Plan nabave Dječjeg vrtića Grigor Vitez, shodno zakonu donijela je vršiteljica dužnoasti ravnatelja, te je u zakonskom roku objavljen na web stranici DV Grigor Vitez Samobor te na elektroničkom oglasniku Narodnih novina.

**Ad) 4. Radni odnosi** – donošenje odluke o raspisivanju natječaja za:

* Domar-vozač.ložač – 1 izvršitelj na neodređeno
* Pomoćni radnik za njegu, skrb i pratnju djece/asistent djetetu s TUR

1 izvršitelj na puno radno vrijeme, najdulje do 30.6.2022.

* Spremačica 2 izvršitelja na određeno puno radno vrijeme, za vrijeme pandemije COVID-19, najdulje do 31.12.2022. ili prestanka pandemije

**Obrazloženje**

Kako domar-ložač-vozač od 1.4.2022. ide u mirovinu, potrebno je raspisati natječaj za popunu ispražnjenog radnog mjesta.

Temeljem dobivene suglasnosti Osnivača za zapošljavanje pomoćnog radnika za njegu, skrb i pratnju djece/asistent djetetu s TUR, 1 izvršitelj na puno radno vrijeme, najdulje do 30.6.2022. potrebno je raspisati natječaj.

Isto tako, zatražii smo, te od Osnivača dobili pismenu Suglasnost za zapošljavanje spremačica (2 izvršitelja), zbog velikog broja bolovanja tehničkog osoblja, te povećane potrebe za obavljanjem poslova čišćenja i dezinfekcije radi pandemije uzrokovane virusom COVID-19.

Zbog svega navedenog, molimo donošenje odluke o raspisivanju natječaja za zapošljavanju za gore navedene potrebne radnike.

**Ad) 5. Donošenje odluke o raspisivanju natječaja za ravnatelja DV Grigor Vitez**

**Obrazloženje**

Temeljem Zaključka Gradskog vijeća od 29.11.2021. gđa Josipa Milaković imenovana je vršiteljicom dužnosti ravnatelja Dječjeg vrtića Grigot Vitez, Samobor.

Predlažemo donošenje Odluke o raspisivanju natječaja na ravnatelja/icu Dječjeg vrtića Grigor Vitez, Samobor.

Natječaj se će shodno Zakonu o ustanovama te članku 43. Statutu Dječjeg vrtića Grigor Vitez, Samobor objaviti na mrežnim stranicama Dječjeg vrtića Grigor Vitez te u Narodnim novinama i traje 8 dana.

**Ad.) 6. Donošenje Pravila o arhiviranju DV Grigor Vitez i Popisa dokumentarnog gradiva**

**Obrazloženje**

Temeljem odredbi Zakona o arhivskom gradivu i arhivima i Pravilnika o upravljanju dokumentarnim gradivom izvan arhiva, obvezni smo donijeti Pravila o arhiviranju DV Grigor Vitez i Popis dokumentarnog gradiva.

Navedeni dokumenti su pripremljeni, poslani mailom na uvid u Državni arhiv. Dobii smo mišljenje da su odlično pripremljen, te ih je potrebno donijeti na Upravnom vijeću. Po donošenju, isti se službeno/poštom dostavljaju Državnom arhivu na suglasnost.

U privitku Vam dostavljamo Pravila o arhiviranju DV Grigor Vitez i Popis dokumentarnog gradiva.

Molimo da se pojedinačno očitujete o svakoj predloženoj točki dnevnog reda.

Predsjednica Upravnog vijeća

Tatijana Lenart